Učenički domovi primorsko-goranske županije na temelju članka 134. Zakona o odgoju i obrazovanju u osnovnoj i srednjoj školi (»Narodne novine«, broj 87/2008, 86/2009, 92/2010, 105/2010 – ispr., 90/2011, 5/2012, 16/2012, 86/2012, 94/2013, 152/2014, 07/2017 i 68/2018) objavljuju

NATJEČAJ

ZA PRIJAM UČENIKA U UČENIČKE DOMOVE U ŠKOLSKOJ GODINI 2019./2020.

I.

## Uvjeti za prijam učenika u učeničke domove temelje se na Odluci o uvjetima za prijam učenika u učeničke domove u školskog godini 2019./2020. (»Narodne novine« broj 62/2019).

II.

Uslugama odgojnih aktivnosti, smještaja i prehrane učeničkoga doma mogu se koristiti redoviti učenici srednjih škola u Republici Hrvatskoj koji se školuju izvan mjesta stalnoga boravka i koji su hrvatski državljani, Hrvati iz drugih država, djeca državljana iz država članica Europske unije te strani državljani iz zemalja izvan Europske unije.

Učenički dom prima učenike strane državljane iz zemalja izvan Europske unije ako imanju reguliran status boravka sukladno zakonu kojim je uređen status stranaca, uz suglasnost osnivača.

Na nepopunjena mjesta učenički dom može primiti i studente hrvatskih visokih učilišta koji su hrvatski državljani ili Hrvati iz drugih država isključivo s liste prvenstva koju utvrde studentski centri te polaznike drugih škola, seminara i tečajeva, ako to ne ometa redoviti odgojni rad i život u učeničkome domu.

III.

Učenički dom prima učenike na smještaj za vrijeme trajanja upisanoga programa obrazovanja pod uvjetom da uspješno i redovito završavaju upisane razrede te poštuju pravila doma i odredbe sklopljenoga ugovora, a o čemu odlučuje odgajateljsko vijeće učeničkoga doma nakon temeljite analize ponašanja i uspjeha svakog učenika.

Sa svakim učenikom, studentom odnosno korisnikom programa i usluga učenički dom sklapa ugovor o međusobnim pravima i obvezama.

IV.

Ako se za smještaj u dom prijavi više učenika nego što ima raspoloživih mjesta, učenički dom obavlja odabir onih učenika koji ostvaruju uvjete izravnoga prijma, a zatim obavlja odabir ostalih učenika prema broju bodova na temelju postignutoga uspjeha u posljednja četiri razreda osnovnog obrazovanja i prema socijalnome statusu.

V.

Pravo izravnoga prijma iz točke IV. ovog natječaja ostvaruju:

- učenici kojima su oba roditelja preminula,

- učenici koji su upisali program obrazovanja u školi koja u sastavu ima učenički dom,

- učenici na temelju članka 126. Zakona o pravima hrvatskih branitelja i članova njihovih obitelji – djeca smrtno stradalog hrvatskog branitelja iz Domovinskog rata, djeca nestalog hrvatskog branitelja iz Domovinskog rata i djeca hrvatskog ratnog vojnog invalida iz Domovinskog rata imaju pravo na izravni smještaj u učeničke domove ako im prihod po članu kućanstva ne prelazi 60% proračunske osnovice i pod drugim uvjetima određenim posebnim propisima kojima se uređuju uvjeti i način smještaja u učeničkim i studentskim domovima.

Za ostvarivanje navedenih prava iz ove točke učenik je dužan dokazati status odgovarajućim dokumentima nadležnih tijela.

VI.

Broj bodova za prijam ostalih učenika u učenički dom iz točke IV. natječaja ostvaruje se na sljedeći način:

* učenik ostvaruje broj bodova u visini prosječne ocjene uspjeha u posljednja četiri razreda osnovnog obrazovanja pomnožene s koeficijentom petnaest (15),
* učenik čiji je roditelj preminuo ostvaruje dodatnih deset (10) bodova,
* učenici na temelju članka 126. Zakona o hrvatskim braniteljima iz Domovinskog rata i članovima njihovih obitelji – ako ne udovoljavaju uvjetima za izravan smještaj u učeničke domove i djeca hrvatskih branitelja iz Domovinskog rata koji su u obrani suvereniteta Republike Hrvatske sudjelovali najmanje 100 dana u borbenom sektoru imaju prednost pri smještaju u učeničke i studentske domove, ostvaruju dodatnih deset (10) bodova,
* učenici na temelju članka 48.e Zakona o zaštiti vojnih i civilnih invalida rata (»Narodne novine«, broj: 33/1992, 57/1992, 77/1992, 27/1993, 58/1993, 2/1994, 76/1994, 108/1995, 108/1996, 82/2001, 94/2001, 103/2003, 148/2013) – djeca osoba poginulih, umrlih ili nestalih pod okolnostima iz članka 6., 7. i 8. ovoga Zakona, djeca civilnih invalida rata čije je oštećenje organizma nastalo pod okolnostima iz članka 8. ovoga Zakona i djeca mirnodopskih vojnih i civilnih invalida rata I. skupine sa 100% oštećenja organizma, koja imaju prednost pri smještaju u učeničke domove ako im redoviti mjesečni prihodi po članu kućanstva ne prelaze 60% proračunske osnovice, ostvaruju dodatnih deset (10) bodova,
* učenik čiji je roditelj mirnodopski vojni ili civilni invalid rata koji ima oštećenje organizma veće od 50%, ostvaruje dodatnih pet (5) bodova,
* učenik s posebnim socijalnim statusom ostvaruje dodatnih 10 bodova ako:
* živi uz jednoga i/ili oba roditelja s dugotrajnom teškom bolesti, odnosno težim invaliditetom (što dokazuje liječničkom potvrdom o dugotrajnoj težoj bolesti jednoga i/ili obaju roditelja, odnosno odgovarajućim Rješenjem kojim je utvrđen postotak invaliditeta),
* živi uz dugotrajno nezaposlena oba roditelja, u smislu članka 10. Zakona o tržištu rada (»Narodne novine«, broj: 118/2018), što dokazuje potvrdom o dugotrajnoj nezaposlenosti obaju roditelja iz područnoga ureda Hrvatskoga zavoda za zapošljavanje,
* živi uz samohranoga roditelja (roditelj koji nije u braku i ne živi u izvanbračnoj zajednici, a sam se skrbi o svome djetetu i uzdržava ga) korisnika socijalne skrbi, u smislu članaka 4., 21. i 30. Zakona o socijalnoj skrbi (»Narodne novine«, broj 157/2013, 152/2014, 99/2015, 52/2016, 16/2017 i 130/2017) što dokazuje potvrdom o korištenju socijalne pomoći, rješenjem ili drugim upravnim aktom centra za socijalnu skrb ili nadležnoga tijela u jedinici lokalne ili područne /regionalne/ jedinice i Grada Zagreba o pravu samohranoga roditelja u statusu socijalne skrbi koje su izdale ovlaštene službe u zdravstvu, socijalnoj skrbi i za zapošljavanje,
* učenici koji su u posljednja četiri razreda osnovnog obrazovanja osvojili jedno od prvih triju mjesta na državnome i/ili međunarodnome natjecanju iz znanja i/ili natjecanju školskih sportskih društava ostvaruju dodatnih šest (6) bodova,
* učenik koji je u posljednja četiri razreda osnovnog obrazovanja imao ocjenu iz vladanja uzorno ostvaruje pet (5) dodatnih bodova,
* učenik čiji se brat odnosno sestra (ili više njih) redovito školuje i stanuje izvan mjesta stalnog prebivališta ostvaruje pet (5) dodatnih bodova po broju braće i sestara.

Za ostvarivanje prava iz ove točke učenik je dužan priložiti odgovarajuću dokumentaciju nadležnih tijela.

Vrednuju se državna natjecanja iz znanja iz Kataloga natjecanja i smotri učenika i učenica osnovnih i srednjih škola Republike Hrvatske, koja se provode u organizaciji Agencije za odgoj i obrazovanje, a koja je odobrilo Ministarstvo znanosti i obrazovanja, te međunarodna natjecanja koja verificira Agencija za odgoj i obrazovanje.

Vrednuju se natjecanja školskih sportskih društava koja su ustrojena prema Propisniku Državnog prvenstva školskih sportskih društava Republike Hrvatske pod nadzorom natjecateljskog povjerenstva Hrvatskoga školskoga sportskog saveza.

Ako je učenik sudjelovao na nekoliko natjecanja ili na natjecanjima iz više područja, vrsta i razinama boduje mu se najpovoljniji rezultat.

Uvjerenje o sudjelovanju ili diplomu o ostvarenome rezultatu na natjecanju za državno natjecanje izdaje Agencija za odgoj i obrazovanje, a za natjecanje školskih sportskih društava Hrvatski školski sportski savez.

O posebnim uvjetima prijma u učenički dom pri rješavanju pojedinačnih slučajeva koji nisu utvrđeni točkama V. i VI. ove odluke odlučuje ravnatelj doma uz suglasnost županijskoga upravnog odjela nadležnog za obrazovanje, ureda državne uprave u županiji odnosno Gradskoga ureda za obrazovanje Grada Zagreba.

VII.

Učenici će se prijavljivati za prijam i upisivati u učeničke domove u školskoj godini 2019./2020. u ljetnome i jesenskome upisnom roku.

**UPISNI ROKOVI**

***Ljetni upisni rok***

VIII.

|  |  |
| --- | --- |
| **Opis postupaka** | **Datum** |
| Prijava kandidata  | **12. 07. 2019.**  |
| **Objava konačnih ljestvica poretka učenika** | **15. 07. 2019.**  |
| **Upis u učenički dom**Učenik je dužan donijeti potvrdu o upisu u školu koja sadrži pečat škole i potpis ravnatelja ili potvrdu o mjestu koje je zauzeo na konačnoj ljestvici poretka (odnosno o ostvarenom pravu upisa), a koju je moguće ispisati izravno sa sučelja NISpuSŠ. | **15.07. –19.07.2019.** |
| Objava slobodnih mjesta za jesenski rok | **19. 07. 2019.** |

***Jesenski upisni rok***

IX.

|  |  |
| --- | --- |
| **Opis postupaka** | **Datum** |
| Prijava kandidata | **29. 08. 2019.** |
| **Objava konačnih ljestvica poretka učenika i upis u učenički dom**Učenik je dužan donijeti potvrdu o upisu u školu koja sadrži pečat škole i potpis ravnatelja ili potvrdu o mjestu koje je zauzeo na konačnoj ljestvici poretka (odnosno o ostvarenom pravu upisa), a koju je moguće ispisati izravno sa sučelja NISpuSŠ. | **30. 08. 2019.**  |

**1. Učenički dom "Podmurvice" Rijeka,**51 000 Rijeka,Branka Blečića 3, Tel: 672-327; Tel./Fax: 051/672-327;

*e-mail:* *tajnistvo@ucenicki-dom-podmurvice.hr*

*web:* [*www.ucenicki-dom-podmurvice.hr*](http://www.ucenicki-dom-podmurvice.hr)**Slobodnih mjesta: 75 (Ž i M)**

**2. Učenički dom Kvarner**51 000 Rijeka,Vukovarska 12, Tel: 686-744; Fax: 335-636;

*e-mail:* *info@ucenickidomkvarner.hr*

*web:* [*www.ucenickidomkvarner.hr*](http://www.ucenickidomkvarner.hr)**Slobodnih mjesta: 80 (M i Ž)**

**3. Dom učenika Sušak**51 000 Rijeka,Drage Gervaisa 34, Tel: 437-752, 580-969; Fax: 580-960;

*e-mail:* *dom@dom-ucenika-susak.hr*

*web:* [*www.dom-ucenika-susak.hr*](http://www.dom-ucenika-susak.hr)**Slobodnih mjesta: 21 (M i Ž)**

**4. Učenički dom Lovran**

51 415Lovran,43. istarske divizije 3, Tel. 292-444; 293- 044,Fax: O51/291-663;

*e-mail:* *ud-lovran@ri.t-com.hr*

*web:* [*www.ucenicki-dom-lovran.hr*](http://www.ucenicki-dom-lovran.hr)**Slobodnih mjesta: 60 (M i Ž)**

*Napomena: Dom se nalazi u blizini grada Opatije*

**5. Učenički dom "Tomislav Hero" pri Pomorskoj školi Bakar**

 51 222 Bakar, Nautička 8, Tel: 761-511; 761-211; Fax: 761-516;

*e-mail:* *info@pomorskabakar.hr*

*web:* [*www.pomorskabakar.hr*](http://www.pomorskabakar.hr)

**Slobodnih mjesta: 30 (M i Ž)**

**6. Učenički dom Željezničke tehničke škole Moravice**51 325 Moravice**,** Školska 2a, Tel./fax 877-118; Fax: 877-523;

*e-mail:* *zts@zts-moravice.hr*

*web:* [*www.zts-moravice.hr*](http://www.zts-moravice.hr)

**Slobodnih mjesta: 50 (M i Ž)**

**7. Ženski učenički dom Marije Krucifikse Kozulić s pravom javnosti**

51 000Rijeka, Pomerio 17, Tel: 325-920; Fax: 051/325-946;

 e-mail: z.u.d.m.krucifikse.kozulic@ri.t-com.hr

 **Slobodnih mjesta: 16 (Ž)**

 Uz prijavnicu na natječaj koju učenik može preuzeti na mrežnim stranicama učeničkog doma ili dobiti u učeničkom domu, učenik prilaže dokumentaciju navedenu na mrežnim stranicama doma, te odgovarajuće isprave na osnovi kojih ostvaruje pravo na izravan upis u dom ili pravo na bodove utvrđene u Odluci o uvjetima za prijam učenika u učeničke domove u školskoj godini 2019./2020.

 Sve obavijesti u vezi natječaja i dokumentacije za upis mogu se dobiti na mrežnim stranicama domova, te u tajništvima učeničkih domova.